Here is a page extracted from Wikipedia that may contain CSS, HTML, and a lot of unformatted text.

Title: Esfensa (fútbol)
Content: O esfensa u defensa, en fútbol, ye o futbolista que chuga entre a portería propia y o centro d'o campo, seguntes as formacions tacticas d'iste esporte. Os numeros que tradicionalment s'identifican con a esfensa son o 2, 3, 4 y 6, encara que actualment s'emplega cualsiquier numero.

Tactica 
En a tactica antiga d'o fútbol, se chugaba con nomás dos esfensas identificatos con os numeros 2 y 3. Dimpués, o numero d'esfensas augmentó, tres con o sistema WM y actualment cuatre u cinco.

Formacions actuals 

Actualment os equipos emplegan tres formacions basicas d'esfensors en o terreno de chuego:
 Esquema 4-4-2, 4-2-3-1 y variants:
 4 esfensors: a on que dos d'éls son centrals y dos laterals.
 Esquema 3-5-2 u 3-4-3 y variants
 3 esfensors: a on que un d'éls ye libero.
 Esquema 5-3-2 o 5-4-1 y variants:
 5 esfensors: un esfensor ye libero y debant d'iste chuga una linia de cuatre esfensas (dos centrals y dos laterals)

O libero 
Se veiga l'articlo principal sobre o libero

En a Copa d'o Mundo de 1970, a selección alemana, estió una d'as pioneras en chugar con o sistema con libero, ye decir, cuatre esfensas y un zaguer hombre libre entre a linia de 4 y o portero.

Bels esfensors famosos son Nicolás "Tico" Mazía, Elías Figueroa, Franz Beckenbauer, Franco Baresi, Daniel Passarella, Paolo Maldini u Fabio Cannavaro, entre atros.

Se veiga tamién 
 Portero
 Centrocampista
 Debantero
 Catenaccio

Posicions de chugadors de fútbol